যে নির্বাচন গণতন্ত্র রক্ষা করলো সেই নির্বাচন অনুষ্ঠানে দিনটিকে গণতন্ত্র হত্যা দিবস হিসেবে পালন করছে বিএনপি-জামায়াত জোট। গত বছর ৫ জানুয়ারির গণতন্ত্র ‘হত্যা’ দিবস পালন করতে গিয়ে বিএনপি-জামায়াত যে সহিংসতা চালিয়েছে, তা এক কথায় গণতন্ত্রের পাঁজরে ছুরি চালানোর শামিল। পেট্রল বোমা, আগুন সন্ত্রাস ছড়িয়ে বিভীষিকার রাজত্ব কায়েম করা হয়েছিল। প্রায় দেড়শ’ মানুষ হত্যা করে, নানা উপায়ে দেশে যে অরাজক পরিস্থিতি তৈরি করা হয়েছিল তাকে কোনোভাবেই গণতান্ত্রিক আন্দোলন বলা যায় না।